text: Overvægtige efterlyses
  19 april 2012 kl. 12.05
  Fede har nu chancen for at tjene 1.520 kroner om dagen på deres overvægt. De skal blot lade sig slæbe rundt med.
  Det usædvanlige tilbud kommer fra Sygehus Lillebælt. Sygehuset vil opbygge et korps af figuranter, så plejepersonalet kan lære at håndtere dem, uden at det går ud over deres eller patienternes helbred.
  Figuranterne skal være parate til at lade sig flytte rundt med i almindelige plejesituationer. Det vil sige fra seng til stol eller fra gulv til seng.
  Kursusdagene foregår på Give Sygehus, hvor der er indrettet et særligt rum med loftlifte og andet udstyr til store patienter.
  Figuranterne skal veje over 150 kilo eller have et BMI-tal på over 45. En kropsmasse på 40 svarer til svær overvægt.
  For de fede er der tale om fast arbejde over to år.
  5.000 medarbejdere på sygehusene under Sygehus Lillebælt skal lære at håndtere de store patienter.
  Se efterlysningen her.
  